Izvor: PHILIPPE HUGUEN / AFP

Parlament je u četvrtak izglasao smanivanje plaća zastupnicima za dvadeset posto, u vrijeme kada konzervativce na vlasti pogađa skandal oko visokih premijera ministara.

Nacrt zakona koji obuhvaća 460 zastupnika donjeg doma i senatore u poljskom parlamentu, dobio je 240 glasova konzervativne većine. Dva su glasa bila protiv a pet ih je bilo suzdržano. Oporba nije sudjelovala u glasanju.

Mjeru je najavio prošli mjesec šef poljske stranke na vlasti Pravo i pravda (PiS) Jaroslaw Kaczynski.

Iako je formalno samo zastupnik, Kacyznski se općenito smatra autorom strategije kao i većine političkih odluka konzervativne većine koja vlada Poljskom od jeseni 2015.

"Vidjeli smo da javnost želi skromnost i skromnost će postati realnost", rekao je on svojedobno novinarima.

Mediji su nedavno objavii da su ministri PiS-a primali premije od 15 do 19 tisuća eura, a dodatno skandal čini većim činjenica da su konzervativcni u predizbornoj kampanji zamjerali svojim prethodnicima, liberalima, ministarske premije koje su bile puno niže.

Bivša premijerkla Beata Szydlo koja je odobrila te svote branila je odluku "teškim radom" koji ministri obavljaju.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.